Žemutinė Mezija

Žemutinė Mezija () – Romos provincija pietryčių Europoje. Dabar Aukštutinės Mezijos teritorijoje yra šiaurinė Bulgarija, Rumunijos Dobrudža.

Istorija 
86 m. Mezijos provincija buvo padalinta į dvi provincijas: Aukštutinę Meziją su sostine Viminaciume ir Žemutinę Meziją su sostine Tomyje, kurias skyrė Ciabraus upė. Iš Mezijos romėnai vykdė tolimesnius užkariavimus prieš dakus, kol 106 m. nukariavo jų karalystę už Dunojaus ir ten įkūrė Dakijos provinciją. Tačiau po to, kai 271 m. šią provinciją romėnai buvo priversti atiduoti gotams, imperatorius Aurelianas perkėlė visus Dakijos kolonistus į pietus nuo Dunojaus, t. y. į Meziją. Vakarinė Žemutinės Mezijos dalis buvo atiduota Aureliano Dakijos provincijai. 

III a. pabaigos administracinių reformų metu Žemutinė Mezija buvo pervardinta Antrąja Mezija (), ir nuo jos atskirta Mažoji Skitija. Sostinė perkelta į Marcianopolį. Antroji Mezija kartu su Mažąja Skitija, Trakija, Europa, Hemimontu ir Rodope sudarė stambesnį administracinį teritorinį vienetą - Trakijos dieceziją.

IV a. Žemutinėje Mezijoje apsigyveno gotai, VI a.– VII a. – slavai. Provincija panaikinta VII a., kuomet ją užkariavo bolgarai.

Romos provincijos
Vėlyvosios Romos provincijos
Bulgarijos istorija
Rumunijos istorija
Trakijos diecezija